ม็อบราษฎร เริ่มแล้ว “นับ 1 ถึงล้าน”! จ่อนำผ้าแดงเขียนข้อความ คลุมอนุสาวรีย์ประชาธิปไตย
ม็อบราษฎร เริ่มแล้ว กิจกรรม "นับ 1 ถึงล้าน"! จ่อนำผ้าแดงเขียนข้อความ คลุมอนุสาวรีย์ประชาธิปไตย
ม็อบราษฎร เริ่มแล้ว กิจกรรม "นับ 1 ถึงล้าน"! จ่อนำผ้าแดงเขียนข้อความ คลุมอนุสาวรีย์ประชาธิปไตย
13 ก.พ. 2564

ผู้สื่อข่าวรายงานว่า ที่อนุสาวรีย์ประชาธิปไตย วันนี้ (13 ก.พ.64)​ กลุ่มราษฎรได้นัดรวมตัวจัดกิจกรรม “นับ 1 ถึงล้าน คืนอำนาจให้ประชาชน” โดยเริ่มตั้งแต่เวลา 15.00 น. เป็นต้นไป ซึ่งขณะนี้ได้มีนำผ้าสีแดงขนาดใหญ่มากางไว้บนพื้นถนนให้มวลชนพากันเขียนข้อความแสดงความคิดความรู้สึกต่างๆ และจะนำเอาผ้าแดงขึ้นปกคุลมอนุสาวรีย์ประชาธิปไตย เพื่อแสดงออกเชิงสัญลักษณ์ถึงการไม่ยอมรับอำนาจเผด็จการ
ขณะที่ทางด้าน พ.ต.อ. ทศพล อำไพพิพัฒน์กุล ผกก.สน.สำราญราษฎร์ ได้อ่านประกาศผ่านเครื่องขยายเสียงสั่งให้ผู้ชุมนุมยุติการรวมกลุ่ม เนื่องจากเป็นการฝ่าฝืน พ.ร.ก.ฉุกเฉิน และ พ.ร.บ.ควบคุมโรค ซึ่งมวลชนได้พากันส่งเสียงโห่ไล่ พร้อมเคาะหม้อส่งเสียงดังจนเจ้าหน้าที่ต้องร่นถอยกำลังออกไปเพื่อลดการเผชิญหน้า สำหรับสภาพการจราจรบนถนนราชดำเนินกลางมุ่งหน้าสะพานผ่านฟ้าลีลาศ ขณะนี้ถูกปิดทุกช่องทาง รถที่มุ่งหน้าเข้ามาต้องวนกลับไปฝั่งสนามหลวง
ที่มาภาพ : เพจเฟซบุ๊ก “แนวร่วมธรรมศาสตร์และการชุมนุม